paragraph_text: Stearinska kiselina (oktadekan-kiselina) je viša masna zasićena kiselina, CH<sub>3</sub>(CH<sub>2</sub>)<sub>16</sub>COOH. Bijeli, zrnasti prah masna opipa, netopljiv u vodi, topljiv u organskim otapalima. U obliku estera s glicerolom pojavljuje se praktički u svim biljnim i životinjskim mastima.<br /> Njezine soli i esteri su stearati. Alkilijski stereati sastojci su sapuna. Smjesa stearinske i palmitinske kiseline (stearin) rabi se u proizvodnji svijeća, u farmaciji i za pripremu apretura.